CELEX: 32008R0777
Language: lv
Date: 2008-08-04 00:00:00
Title: Komisijas Regula (EK) Nr. 777/2008 ( 2008. gada 4. augusts ), ar kuru groza I, V un VII pielikumu Eiropas Parlamenta un Padomes Regulai (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (Dokuments attiecas uz EEZ)

5.8.2008   
            
            
               LV
            
            
               Eiropas Savienības Oficiālais Vēstnesis
            
            
               L 207/9
            
         
      KOMISIJAS REGULA (EK) Nr. 777/2008
   (2008. gada 4. augusts),
   ar kuru groza I, V un VII pielikumu Eiropas Parlamenta un Padomes Regulai (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 32. panta 1. punktu,
   tā kā:
   
               (1)
            
            
               Regulā (EK) Nr. 1774/2002 izklāstīti dzīvnieku un sabiedrības veselības noteikumi dzīvnieku izcelsmes blakusproduktu savākšanai, transportēšanai, uzglabāšanai, pārkraušanai, pārstrādei, izlietošanai vai iznīcināšanai un šādu produktu laišanai tirgū.
            
         
               (2)
            
            
               Regulas (EK) Nr. 1774/2002 I pielikumā ir definēts jēdziens “žāvētu asiņu milti”. Nolūkā paskaidrot definīciju ir lietderīgi precizēt, ka šī definīcija aptver arī produktus, kas iegūti no asins termiskajā apstrādē saskaņā ar minētās regulas VII pielikuma II nodaļu un kas paredzēti dzīvnieku patēriņam vai organiskajam mēslojumam.
            
         
               (3)
            
            
               Regulas (EK) Nr. 1774/2002 VII pielikuma II nodaļā ir izklāstītas īpašās prasības pārstrādātām zīdītājdzīvnieku olbaltumvielām. Minētās nodaļas A daļas 1. punktā noteiktie pārstrādes standarti pārstrādātām zīdītājdzīvnieku olbaltumvielām jāgroza, ņemot vērā jauno žāvētu asiņu miltu definīciju minētās regulas I pielikumā.
            
         
               (4)
            
            
               Regulas (EK) Nr. 1774/2002 V pielikumā noteikts, ka dzīvnieku blakusprodukti pārstrādājami objektā, kurš nav savākšanas vieta, ja vien tas neatrodas pilnīgi citā ēkā. Pielikumā arī paredzēts, ka ar konkrētiem nosacījumiem var ļaut dzīvnieku blakusproduktu pārstrādes ražotnēm pārstrādāt dzīvnieku blakusproduktus, kuru izcelsme ir tajā pašā objektā, kur atrodas pārstrādes ražotnes, kuras ar konveijeru sistēmu ir saistītas ar kautuvi.
            
         
               (5)
            
            
               Lai attiecībā uz 3. kategorijas pārstrādes ražotnēm būtu vieglāk praksē piemērot Regulas (EK) Nr. 1774/2002 V pielikuma noteikumus, jāļauj, ka dalībvalstu kompetentās iestādes atkāpjas no minētajiem noteikumiem un izmanto 3. kategorijas materiālu, kas iegūts citos objektos, kuri apstiprināti atbilstīgi Eiropas Parlamenta un Padomes 2004. gada 29. aprīļa Regulai (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (2).
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1774/2002 I, V un VII pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 4. augustā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 273, 10.10.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 523/2008 (OV L 153, 12.6.2008., 23. lpp.).
   
      (2)  OV L 139, 30.4.2004., 55. lpp. Regulā jaunākie grozījumi izdarīti ar Komisijas Regulu (EK) Nr. 1243/2007 (OV L 281, 25.10.2007., 8. lpp.).
   
      PIELIKUMS
      Regulas (EK) 1774/2002 I, V un VII pielikumu groza šādi.
      
                  1.
               
               
                  Regulas I pielikuma 6. punktu aizstāj ar šādu punktu:
                  
                              “6.
                           
                           
                              “Žāvētu asiņu milti” ir produkti, ko iegūst asins termiskajā apstrādē saskaņā ar VII pielikuma II nodaļu un kas paredzēti dzīvnieku patēriņam vai organiskajam mēslojumam.”
                           
                        
            
                  2.
               
               
                  Ar šādu tekstu aizstāj V pielikuma I nodaļas 1. punkta a) apakšpunktu:
                  
                              “a)
                           
                           
                              pārstrādes ražotnes neatrodas tajā pašā objektā, kur kautuves, ja vien sabiedrības un dzīvnieku veselības risks tādu dzīvnieku blakusproduktu pārstrādes dēļ, kuru izcelsmes ir šādās kautuvēs, ir novērsts, jo radīti vismaz šādi apstākļi:
                              
                                          i)
                                       
                                       
                                          pārstrādes ražotnei jābūt fiziski nodalītai no kautuves; vajadzības gadījumā tas izdarāms, izvietojot pārstrādes ražotni ēkā, kura ir pilnībā nodalīta no kautuves;
                                       
                                    
                                          ii)
                                       
                                       
                                          uzstādītām un darba kārtībā jābūt:
                                          
                                                      —
                                                   
                                                   
                                                      konveijeru sistēmai, kura saista pārstrādes ražotni ar kautuvi,
                                                   
                                                
                                                      —
                                                   
                                                   
                                                      atsevišķām ieejām pārstrādes ražotnēs un kautuvēs, pieņemšanas platformām, aprīkojumam un izejām;
                                                   
                                                
                                    
                                          iii)
                                       
                                       
                                          jāveic pasākumi, lai novērstu, ka pārstrādes ražotnē un kautuvē nodarbinātā personāla darbības dēļ rastos papildu risks;
                                       
                                    
                                          iv)
                                       
                                       
                                          pārstrādes ražotnē nedrīkst iekļūt nepiederošas personas un dzīvnieki.
                                       
                                    Atkāpjoties no i) līdz iv) punktam, 3. kategorijas pārstrādes ražotņu gadījumā kompetentā iestāde var pieļaut citus nosacījumus, nevis minētajos punktos izklāstītos, kuru mērķis ir mazināt sabiedrības un dzīvnieku veselības risku un risku, ko rada tādu 3. kategorijas materiālu pārstrāde, kuru izcelsme ir ārpus objekta esošos uzņēmumos, kuri apstiprināti atbilstīgi Regulai (EK) Nr. 853/2004. Dalībvalstis 33. panta 1. punktā minētajā komitejā Komisijai un pārējām dalībvalstīm paziņo, ka to kompetentās iestādes šo atkāpi izmanto.”
                           
                        
            
                  3.
               
               
                  Ar šādu tekstu aizstāj VII pielikuma II nodaļas A daļas 1. punkta pirmo daļu:
                  “Pārstrādātām zīdītājdzīvnieku olbaltumvielām jāpiemēro pirmā pārstrādes metode. Tomēr cūku asins vai cūku asins frakcijas var pārstrādāt pēc 1. līdz 5. pārstrādes metodes vai pēc 7. pārstrādes metodes, ja 7. pārstrādes metodes gadījumā termiskās pārstrādes temperatūra iekšpusē ir vismaz 80 °C.”